hu de hu hu hu hu hu hu en hu eo hu hu en hbs_lat hu hu en en hu hu hu hu hu hu hu hu hu hu hu hu hu hu en hu hu de de en hu hu hu hu hu hu hu hu hu hu hu hu en
A Mobil irányítja életünket – CCO Magazin
Lapunk, a CCO Magazin helyszíni tudósítója már beszámolt, hogy 2015. április 8-9-én hatodik alkalommal rendezték meg az SM 2015 konferenciát Budapesten. Szerkesztőségünk megkapta a konferencia hivatalos beszámolóját is, amelyet ezúton ajánljuk a kommunikációs szakemberek figyelmébe.
Két napig Budapest volt a régió hipszter-digitális fővárosa
Hatalmas okostechnológiai robbanás előtt áll a világ, rövid időn belül életünk szinte minden területét elárasztják az egymással kommunikáló és telefonnal irányítható eszközök. A dolgok internetének (IoT) korában az olyan klasszikus globális óriásvállalatok, mint a Coca Cola vagy a GE szoftvercéggé is válnak egyben.
A kétnapos SM 2015 konferencia minden eddiginél húzósabb programmal és előadói gárdával átfogó képet rajzolt a forrásban lévő technológiai piac meghatározó trendjeiről.
Két napra a Várkert Bazárba költözött a hazai mobil-, tech és startup világ krémje. A hatodik alkalommal megrendezett SM 2015 konferencia nemzetközi mércével is erős programmal várta a digitális szektorban dolgozó szakembereket, kockázati tőkéseket és a feltörekvő ifjú startuppereket.
A legfrissebb mobil- és appfejlesztői trendek, iparági műhelytitkok mellett a konferencia gerincét a smart technológia és a dolgok internetének (IoT) aktualitásai, alkalmazási területei, lehetőségei adták. Az esemény az eddigi legütősebb nemzetközi startup programját is tető alá hozta: itt rendezték meg a CEE Lift Off! regionális startup versenyt, de ezen kívül is számos hazai és nemzetközi előadás, workshop foglalkozott a hazai digitális ökoszisztéma potenciáljával, fejlődési lehetőségeivel. A konferencián részt vett, Houlin Zhao az ENSZ infokommunikációs szervezetének (ITU) főtitkára is.
Minden cég egyben szoftvercég is lesz
A szép, új összekapcsolt világban minden cég – így a legkülönbözőbb iparágakban működő klasszikus nagyvállalatok szoftvercéggé is válnak. Jó példa erre a Coca Cola által kifejleszt italautomata, amelytől egy app segítségével előre megrendelhetjük az általunk összeállított üdítőkoktélt, vásárláskor a gépnek pedig csak egy kódot kell megmutatni a telefonunkkal, hogy megkapjuk az italt. Az okostechnológia küszöbön álló robbanása a személyes adatok forradalmát is elhozza: a viselhető fitneszkütyüket gyártó Fitbit eszközein már lehetővé teszi a teljesen egyénre szabott, személyes reklámot. A kütyük által  összegyűjtött adatok alkalmasak arra, hogy a felhasználó szokásainak, vagy éppen tartózkodási helyének megfelelően kapjon konkrét termékajánlásokat. A GE mérnökei pedig már valós időben figyelik repülőgép turbináik működését menetközben és ha szükséges távolról be is tudnak avatkozni a folyamatokba.
Az okostechnológia és a különböző szenzorok már az otthonainkat is teljesen elárasztják. Létezik már okos világítás, hőmérséklet szabályozás, füst- és mozgásérzékelés, zárrendszer, riasztó, pánik gomb és IP kamera is. A különböző eszközöket pedig egy platform, az okostelefon kapcsolja össze, mellyel bárhonnan, bármikor monitorozhatjuk, hogy mi történik az otthonunkban és vezérelhetjük is eszközeinket. Az évtized végére jóslatok szerint már 50 milliárd eszköz lesz világszerte ilyen módon hálózatba kötve. Az okosotthon arra is képes lesz, hogy intelligensen megtanulja a szokásainkat, napirendünket és ez alapján automatikusan felkapcsolja például a fűtést még mielőtt hazaérünk. Ez magával hozza a digitális rezsicsökkentést is, mivel otthonunk arra fog törekedni, hogy a lehető legoptimálisabban fogyasszunk energiát.
Szerezz pénzt a közösségtől!
Az SM 2015 keretében számos előadás és panelbeszélegetés foglalkozott a nemzetközileg már évek óta népszerű közösségi finanszírozással. Az online közösség erejével startupok gyűjthetik össze egy jó ötlet megvalósításához szükséges tőkét. Konrad Lauten, az egyik legnagyobb közösségi finanszírozási oldal, az IndieGoGo korábbi marketingvezetője, és a Get Your Crowd alapítója rengeteg tippet és trükköt mutatott be arról, hogyan lehet sikeresen pénzgyűjtő kampányokat lebonyolítani. A siker egyik legfontosabb kulcsa, hogy egy startup már a kampány előtt médiaismertséget és valós, online közösséget építsen maga köré. Erre alapozva lehet aztán később sikeressé pörgetni egy kampányt. Vannak nagyon jó hazai példák is a közelmúltból: az automata házi sörfőzőt megalkotó Brewie több mint 200, míg a Tago Arc digitális, változtatható mintájú dizájnkarkötő több mint 100 ezer dollárt gyűjtött össze közösségi finanszírozási kampányában, melyből be tudják indítani termékük tömeggyártását.
Nyomkövető app nyerte a startup versenyt
Az SM 2015 keretében rend
ezték meg az egyik legnagyobb régiós startup versenyt, a CEE Lift Off!-ot is. A döntőben a tíz legjobb pályázó – köztük öt magyar, két osztrák, egy ukrán, egy szlovák és egy szlovén startup mutathatta be három percben a projektjét. A nyertest illusztris az zsűri (Bán Zoltán – Tőkepartner Kockázati Tőkealap-kezelő, Christoph Prinz – angyalbefektető, Jaroslav Trojan – Credo Ventures, Marc Sommer – Deutsche Telekom és Marius Ghenea – 3TS Capital Partners), illetve a közönség részéről leadott közel 600 szavazat alapján választották ki. A győztes az osztrák Locca! lett, mely elveszett tárgyak, emberek és kutyák megtalálásban segít egy speciális, apró nyomkövető kütyüvel.
A CCO Magazin az SM2015 Médiatámogatója volt.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin